มีตุ่เม็ดใหญ่คล้ายสิว ขึ้นใต้ผิวหนัง ตรงกลางลำอวัยวะเพศ ลูบไปเจ็บนิดๆ ดูจากเม็ดใต้ผิวหนังคล้ายหัวสิวที่มีหนอง แต่ไม่มีหนองไหลเประกางเกงในนะครับ มีเม็ดเดียว ขอบครับ
สวัสดีค่ะ ตุ่มบริเวณอวัยวะเพศชาย จับแล้วเจ็บ อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5แผลริมอ่อน หรือแผลริมแข็งจากโรคซิฟิลิซการวินิจฉัยต้องอาศัยการตรวจร่างกายเพื่อดูรอยโรคจริงและนำสารคัดหลั่งถ้ามีไปตรวจด้วยควรรีบไปพบแพทย์เมื่อตุ่มมีขนาดใหญ่ขึ้น บวม แดง เจ็บ หรือลุกลามไปที่อื่นๆ มีปัสสาวะแสบขัดหรือหนองไหลจากอวัยวะเพศร่วมด้วยการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่